《送黄广文之连江兼怀小江吴司马二首 其一》
明代·林大春

白云弥望涌秋涛，有客西行怅别劳。此去传经犹故国，朝来出饯尽时髦。

舟移剑浦龙光度，路绕香炉鸟篆高。更喜旧游同吏隐，无令芳问隔江皋。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。